
Olen Jaana Johanna Laitinen. Pienen pojan äiti. Entinen alkoholisti, nykyinen syömishäiriötä sairastava. Hullu niin sanotusti. Ei ihme, että nämä sanat kuullessa moni perääntyy. En tiedä miksi, enkä ehkä edes halua tietää. Yrittääkö ihmiset vaan paeta sitä todellisuutta, että meillä jokaisella on, joskus hankalaa, ja jokaisella on ‘’omat’’ keinot hallita ahdistusta. Joidenkin on vain opeteltava kauemmin löytääkseen ne terveet tavat toimia vaikeiden hetkien kanssa. Mielenterveys ongelmista on tehty liian tabuja. Sen vuoksi olenkin itse avoin ongelmieni kanssa. Miksi paeta, kun voi myöntää, että on ongelma ja sen myötä ehkä auttaa myös toisia kanssa kulkijoita, koska tiedänhän, että en ole ainut, joka kokee samankaltaisia kokemuksia.


Sen vuoksi kirjoitinkin tämän kirjan, joka tulee kertomaan toipumisesta syömishäiriön kanssa ja elämisestä sen kanssa, kun ei koskaan tiedä mikä on toipumiselle oikea suunta ja milloin todella on siihen valmis. Se on oikeasti hirvittävän pelottavaa, kun ei tiedä, kuinka kuuluisi elää. Miten lähteä rakentamaan uudelleen elämää terveemmälle pohjalle. On ehkä ne syömishäiriön asettamat käskyt arjessa mukana, ja joudut tekemään päivän aikana kymmeniä valintoja, kuinka toimit ja, joskus tuntuu, että pää hajoaa siihen tuhansien valintojen tielle. Toimitko syömishäiriön käskyjen mukaisesti, vai kuunteletko omaa tervettä järkeäsi? Ja loppujen lopuksi on myös hyvin vaikea määrittää se mikä on tervettä ja mikä sairautta.


Kuolema, vaiko elämä?


Siinä yksi suurimpia kysymyksiä elämän kannalta.


Tiedätkö sinä miltä tuntuu pelätä kuolemaa?


Kohdata, ehkä se realiteetti, että jonain päivänä se todella koittaa, jos muutoksen tuulet, eivät ennätä ensin ja muutos tule ajankohtaiseksi.


Tai, jos et tiedä uskotko miltä tuntuu, kun sydämen rytmihäiriöt käskevät pysähtymään, mutta et vaan kykene, koska syömishäiriön meno jalkaa vipattaa.


Oletko koskaan pohtinut miltä ylipäätänsä tuntuu sairastaa vaikeaa anoreksiaa, josta paraneminen on todella kysymysmerkin varassa, eikä läheisetkään osaa antaa tukea, tai apua, tai edes luottaa, että sinä jos joku selviät, vaikka se todella vaikean ja pelottavan matkan se tarjoaakin.


Miltä tuntuu olla sairauden kanssa ihan yksin? Omin voimin jaksaa päivästä toiseen, ja yrittää alkaa opettelemaan normaalia elämää. Voiko kuitenkin jostain löytää sen auttavan oljenkorren?


Vielä pohdituttaa erityisesti se, että voiko joku järkipäinen oikeasti tuhota elämää syömättömyydellä, vaikka päivittäin tiedostaa sen realiteetin, että jos ei oikeasti muutosta tule, jos ruoka ei ala lisääntymään niin kyllä se kuolema korjaa.


On hassua pohtia sitä, miten syömishäiriö mieli on niin kiemurtelevainen. Syömishäiriöllehän ei kertakaikkisesti vaan riitä mikään. Ei kulutetut kalorit, ei juostut kilometrit, eikä ainakaan syödyt omenat. Se kieltäisi nekin, jos sille antaisi mahdollisuuden. Aina se vaan vaatii enemmän ja enemmän, joten etenkin toipumisvaiheessa täytyy olla todella tarkka ja tietoinen omista tekemistään, jotta syömishäiriön ääni pysyisi taka-alalla.


Jos kuuntelisin syömishäiriön asettamia käskyjä jokaisen käskyn kohdalla. Olisin pian pöpilässä, hullujen huoneella, tai muumilaaksossa. Millä sitä ikinä tahtoisikaan kutsua. Toisaalta en tiedä olisinko, sillä olen oppinut tämän sairauden toipumisen aikana sen, kuinka älyttömän vaikeata on todella saada apua. Olen joutunut marssimaan akuuttiin kymmeniä kertoja tuloksettomasti. En, kuitenkaan ole saanut sitä apua mitä olen sinne mennyt vaatimaan. Se on ollut tosi pelottavaa. Olen joutunut menemään itsemurhayritysten takia sinne, mutta koska apua ei ole herunut olen joutunut lähtemään kotiin pohtimaan sitä, haluanko kuolla, vai haluanko sittenkin elää?


En tiedä todellista syytä miksi käperryit tätä kirjaa lukemaan, mutta toivon, että saat tästä avaimia sinun matkallesi. Elämän matkallesi. Tämä on päiväkirja.


Ethän vaan siis lue ilman lupaa?


Tai no saakohan päiväkirjoja lukea edes luvan kanssa?


Tässä kirjassa on, kuitenkin se poikkeuksellinen juttu, että tätä päiväkirjaa saa lukea kuka vaan, missä vaan ja milloin vaan ja oikeastaan toivonkin, että jokainen, joka tämän jostain käsiin saa lukisi tämän!


Sen minkä tämän vuoden aikana olen oppinut, on se, kuinka äärettömän surullisen, pelottavan ja vaikean elämän olen tähän mennessä jo läpi käyneenä. En usko, että moni selviäisi samalla potentiaalilla elämän kolhuista, kuin minä. En tiedä mistä sen voiman olen ammentanut. Huumeiden käyttö, alkoholi ongelmat, huostaanotto, syömishäiriö, koulukiusaaminen. Kovia ja rankkoja kokemuksia kelle vain, mutta siitä huolimatta olen selvinnyt ja tiedän, että tulenkin selviämään, vaikka aina ei tuntuisi siltä. Yksi pieni ahdistuksen tunne rintakehällä on pieni pahe sen rinnalla, että tiedän, että olen joutunut olemaan vatsahuuhtelussa, tai minua on uhkailtu aseella. Elämäni on siis ollut täynnä vauhtia ja vaarallisia tilanteita. Ei ihme, että normaali elämä tuntuu kamalan ahdistavalta ja tylsältä, mutta sitä opettelen uudelleen. En todellakaan kaipaa elämään riippuvuuksia, vaikka kuinka sanonkin, näin tiedostan sen, että se ei ole niin yksinkertaista. Riippuvuuksista parantuminen vie vuosia ja sen aikana haluankin opetella elämään normaalia, hyvinvoivaa arkea ja lähteä luomaan itselle oman näköisen elämän. Rakentaa turvallisen perheen ympärille ja löytää intohimoa tuovia asioita.

Kotikaupunki?:- Kouvola


Siviilisääty? Sinkku


Mitä liikuntaa harrastat? Pitkän matkanjuoksua.


Titteli: opiskelija


Pohdin... Että haluaisin muuttaa joskus maalle.


Vihaan... Kiusaamista, ahdistusta ja kylmyyttä.


Rakastan... Juoksemista, ystäviä ja jäätelöä.


Haaveilen eniten... Voittavani joskus arvokisoissa.


Tarvitsen... Rakkautta, lämpöä ja suklaata.


Pelkään, että en saa rakennettua koskaan unelmien perhettä.


Kaipaan.. lapseni viereen.


Väri? pinkki


Vuodenaika: kesä


Ruoka: kana ja riisi ofc!


Numero: 112


Tapa viettää vapaailtaa: pizza, limppa ja kone


Mitä muuttaisit itsessäsi; haluaisin olla rauhallisempi, sekä rohkeampi.


Onko sinulla parasta ystävää; on <3


Minne haluaisit matkustaa; Italia, Espanja ja Kreikka.


Kun olit 10-vuotta nuorempi... Olin juuri alkanut käyttää päihteitä ja päätynyt laitokseen.


Suurin saavutuksesi... juosta kultaa 7km matkalla.


Mistä haluat, että sinut muistetaan.. Urheilijana.


Tulevaisuudessa haluaisit... Saavuttaa urheilun ja työelämän saralla.









Kaiken alku...


Ei helvetti. Minä kuolen tähän. Istun työpaikan portailla. Vieressä oleva ystäväni polttaa tupakkaa. Minunkin tekisi mieli, mutta tiedän, kuinka tuhoisat seuraukset sillä voi olla. Todellisuudessa kyllä en tajua sitä, kuinka tuhoisat seuraukset myös syömättömyydellä voi olla. Ajattelen vain, että jos polttaisin savukkeen, ehkä kaikki se paska häviäisi savun mukana tuhka tuuleen.


En uskalla ajatella mitään muuta, kuin avata suuni ja sanoa ‘’Minua pelottaa.’’ Hetken hiljaisuuden jälkeen havahdun avaamaan suuni uudelleen ja sanon; ‘’en jaksa enää tätä. Kuolen pian’’. Ystäväni kysyy mahdollisuudesta mennä sairaslomalle. Pyöritän päätä. En voi vaan pysähtyä tämän paskan äärelle.


Kyynel virittyy poskelle. Minua pelottaa, enkä tiedä mitä teen tämän kaiken kanssa. Haluaisin erota, mutta se tuntuu niin lopulliselta, tai no onhan se lopullista, mutta en vaan uskalla jäädä yksin. Mitä jos en selviäkään. En enää tiedä kauanko myöskään elimistöni tulee tällä tahdilla kestämään. Olen tuhonnut elimistöäni niin paljon ja painan enää linnun verran ja syön sitäkin vähemmän ja painan kolmentoista tunnin työpäiviä istumatta sekuntiakaan. Puran tätä pahaa oloa tekemällä koko ajan jotain. Jos pysähtyisin, niin korttipakka hajoaisi käsiin.


En tiedä miten tehdä se kaikki mikä kirpaisee kaikista eniten, eli erota. Vastahan me erosimme, mutta uudelleen palattiin. Onko heikkoutta jäädä yksin, vaikka kuinka pelon tunteita se aiheuttaisi? Täytyykö minun todella kuolla, että ero tulisi realistiseksi. Vai osaisinko sanoa, että tämä suhde loppuu just nyt.


Koen myös paljon syyllisyyttä siitä, että en pystynyt äitinä tarjoamaan lapselleni ehjää ja kokonaista perhettä.


Olen kokenut elämäni aikana todella rajuja kokemuksia, mutta yksi rajuin kokemukseni on syömishäiriöön sairastuminen. Uskon, että se on vain oire jostain syvemmästä. Sen takia, jouduin käymään todella syvissä vesissä ja kokemaan raskaita kokemuksia.


Kaikesta huolimatta minulla on salainen voimavara.


Se on kyky kestää vaikeiden elämäntilanteiden edessä. En enää tarvitse psykiatrista sairaalahoitoa vaikeiden asioiden käsittelyyn, saati paeta sinne, kun on vaikeaa, vaan osaan ammentaa sitä elämän iloa muualta ja nauttia siitä, että arjessa on hyvä olla. Kestän toistuvat romahdukset ja löydän aina sen kyvyn lähteä tutkailemaan mitä muuta elämä voisikaan tarjota. Uskallan lähteä tutkailemaan sitä, mitä kaikkea upeaa elämällä on todellisuudessa tarjota, jos annan sille vain mahdollisuuden. En halua jäädä vain tuleen makaamaan, vaan uskaltaa lähteä rakentamaan aina eheämpänä uuden näköistä elämää. Haluan sitkeästi olla luomassa elämästäni nautinnollista.


Uskon myös hyvin vahvasti muumien sananlaskuun ‘’Myrskyjä on siksi, että niiden jälkeen voi tulla auringon nousu’’. Uskon, että uusia tuulia kohtaamalla ne myrskytkin aaltoilevat ja väistyvät, jonka jälkeen aurinko paistaa kirkkaalta taivaalta. En pelkää yrittää.


Uskon, että vaikeat kokemukset luovat sitä aitoa Johannaa, mikä se todellisuudessa on. Se täytyy vain löytää uudelleen.


Toipumisprosessin myötä löysin myös uuden salaisen voimavarani. Se on, kuinka paljon rakastankaan muumeja. Tulevaisuuden omassa asunnossa mulla tulee olemaan muumi teemainen sisustus. Se on täysin minua. Olen itse muumimamma ja sairauteni pikkumyy. Yritän olla lempeä ja rakastava ja samaan aikaan hyväksyä myös pikkumyyn kolttoset.


Vuosien mittaan sairastuin syömishäiriöön päivä päivältä pahemmin. Nyt jälkeenpäin pohdin paljon, sitä täytyykö oman hyvinvoinnin löytämiseksi oikeasti käydä niin syvällä pohjalla, kuin kävin.


Kun suhteeni päättyi ja oli aika aloittaa elämä alusta. Minua pelotti. Minua pelottaa edelleen. En tiedä mitä olen vuoden kuluttua, enkä edes halua tietää. Haluan elää tässä hetkessä. Tässä onnellisuuden tunteessa, vapaa tekemään omasta elämästäni juuri sellaista, kun haluan elää, enkä halua antaa muiden rajoittaa enää koskaan. Haluan oppia kuuntelemaan omaa sisäistä tervettä ääntä ja lähteä rakentamaan pohjaa sille, että minä olen oman elämäni sankari.









Rakas päiväkirja...


Haluan kuolla, mutta haluan elää. Haluan toipua, mutta haluan sairastaa.


En uskalla luottaa elämään. Haluan vetää pään täyteen kamaa ja luottaa, että se helpottaa. Päihteet, syömishäiriö.


Elämä on just näiden kanssa todella helppoa! Miksi palata normaali elämään, koska elämä näin kantaa. Luiden tuntuminen iholla on parasta mitä tiedän. Olenhan jossain onnistunut.


25.12.2022


Ihana aamu yhdessä. Puuro höyryisi kattilassa. Keitin riisipuuroa ja piilotin mantelin. Minä löysin sen! Toivottavasti saisinkin palkinnoksi sen rauhan, vapauden, luottamuksen itseäni kohtaan, ja tunteen siitä, että olen riittävä juuri sellaisena, kuin olen.


Tai sitten tyydyn vaan siihen suklaapalaan, minkä aina lapsenakin mantelin löytämisestä sai. Ainakin tavallisissa perheissä. Silloin se varmasti tuotti suurta mielihyvää. Nyt suklaan saaminen tuottaisi suurta pelkoa. Miten voisinkaan syödä sen ahdistumatta. Se suklaa jää varmasti vyötärölleni. Tai no en oikeasti kyllä usko siihen. Ehkä se on vaan kontrollista lipsumista. Sellaista kiellettyä mitä en todellakaan ansaitse tehdä. Syömishäiriöstä toipuvalle suklaan syöminen ei ole se helpoin nakki. Tai no turha yleistää. Minulle se ei ainakaan ole helppoa. Jo sen ajatuksen vuoksi, että en ansaitse.


On jotenkin raskas olo, raskas fiilis. Sellainen, että olisin ollut juomassa edellisenä iltana. Jotenkin tosi epätodellinen ja sumea olo.


Miksi nyt pitää olla joulu?


Miksi näiden kaikkien vaikeiden tunteiden pitää tulla, miksi elämän tuntua todella kurjalta. Enkä ole tämän asian takia nukkunut silmäystäkään useaan vuorokauteen. Asia vaan pyörii mielessä tunnista ja viikosta toiseen.


Haluan vaan niin kovasti erota, päättää tämän suhteen ja antaa itselle mahdollisuuden toipua. En pysty olemaan tässä suhteessa, missä omat tarpeeni jää toisten tarpeiden alle ja jatkuvasti laiminlyön omaa hyvinvointia. Uskon, että se olisi kaikkien kannalta fiksua jättää tämä taakseen ja siirtyä elämässä eteenpäin, jos en mitään hyvää tästä saa.


Tuntuu niin väärältä myöntää, mutta on niin väärin myöskin se, että olen ollut tässä suhteessa useamman vuoden läheisriippuvuus ongelman takia, enkä ole aikaisemmin vaan uskaltanut päästää irti, kun yksin jääminen on pelottanut todella paljon.


Todellisuudessa minusta tuntuu, että olemme vain ystäviä. Tuntuu kauhean julmalta ilmaista tätä asiaa ääneen, mutta tuntuu kurjalta, että en saa niitä yllätyksiä, mitä toivoisin puolisolta. Sellaisia pieniä rakkauden osoituksia. Ei siis sillä, että jos kuuntelisin omaa sisäistä ääntäni, niin en myöskään ansaitsisi sellaisia. Pöty puhetta sellainen. Ansaitsisin saada hellyyttä, huomiota, rakkautta. Aivan niin, kuin jokainen. Pakko myöntää, että olisihan, se todella ihanaa saada kukkia ja suklaata. Etenkin silloin, kun on vaikeaa. Niin, kuin toiset naiset. Vai onko se leffoissa pyörivä illuusio, että miehet tuo naiselle kukkia. En tiedä. En ole kokenut samaa. En ole saanut myöskään ainuttakaan suklaata. En kuulemma edes sellaista halua, tai sitten en vaan pysty sanomaan ääneen, että haluaisin. Vaikka kaksi. Voisin vaikka syödä sen suklaan, jos sen saisin, vai olisikohan se liian suuri lupaus.


Soittelin sosiaalityöntekijän kanssa alkuviikosta. Kyselin lapsen tilannetta, jos nyt päätyisimme eroon. Pelkään todella paljon menettäväni rakkaan kultakimpaleeni. En, kuitenkaan oikein ymmärrä, miten asiat järjestyvät. En, kuitenkaan enää pysty edes lapsen vuoksi, tässä suhteessa jatkamaan, sillä minunkin on saatava nämä syömishäiriön kalterit katkaistua ja alkaa elämään oikeaa elämää. Ei vain syömishäiriön luomaa elämää. Tiedän, että toipumiseni vaatii eron. Ei välttämättä ikuisesti, mutta ainakin nyt on se tunne, että ero on ainut vaihtoehto. Jotain se on päätettävä, että voi saada uutta tilalle.


Kerroin miehelleni tästä päätöksestä. Se pelotti tosi paljon. Tiesin jo ennestään, että se ei tule olemaan helppoa, mutta ei ylipäätänsä aikuisena oleminenkaan ole aina helppoa. Olen joutunut pohtimaan lukuisia kertoja, kuinka asian ääneen sanoisin ja se sanominen oli, ehkä isoin vaikeus. Pohdin pitkään, että jos vaan sanoisin asian kummempia miettimättä. Aina pohdinnassa tuli eteen se kysymys, että ‘’voinko tehdä sitä, kun olen, kuitenkin mennyt naimisiin ja luvannut olla yhdessä myötä ja vastoinkäymisissä’’


Mies otti asian, kuitenkin yllättävän hyvin, vaikka näinhän selkeästi, kuinka vaikeata se hänellekin oli. Hän kertoi, kuitenkin, että on valmis palamaan suhteeseen, jos minä olen. Tiedän, kuitenkin, että sen aika ei ole nyt. Ei useammankaan vuoden kuluttua. Kun lähden en taatusti palaa. Haluan päästää irti kaikesta vanhasta ja lähteä luomaan oman näköistä elämää.


Juttelimme myös pitkään lapseen liittyvistä asioista ja sovimme, että vuoroviikko vanhemmuus tulee olemaan meidän agendamme. Minua pelottaa, mutta yritän tottua ajatukseen. Aina kaikki ei ole helppoa. Senhän olen elämän varrella jo oppinut.


Toisaalta yksin jääminen on hirvittävän pelottavaa, entä jos kuolen yksin ollessani, tai jos syömishäiriöni pahenee, kun kukaan ei ole vaatimassa vieressä.


26.12.2022


Tänään oli se päivä, kun mies pakkasi tavarat ja lähti. Minulle tuli aika kurja fiilis. Onhan eroaminen todella raskasta. Yhtäkkiä tässä arjessa ei olekaan toista aikuista, vaan joudun selviämään vaikeiden hetkien keskellä yksin.


Lapsi tuli tänään mummolasta kotia. Hän oli siellä joulun ajan, koska mummo tiesi, että eroamme, tai, että aiomme erota ja juttelimmekin hänen kanssaan perjantaina hänen hakiessa poikamme hoitoon. Hänestä tuntui surulliselta, joutua luopumaan minusta, mutta joskus asiat menevät vain niin, kuin menevät. Jäimme pojan kanssa kahdestaan. Olemme jonkin verran olleetkin, mutta kaksistaan niin, että tiedän, että isä ei ole tulossa takaisin, muuta, kuin vaan hakemaan pojan viikon kuluttua. Sovimme, että isä voi ottaa happea ensimmäisen viikon ja lapsi on kanssani ja siitä alkaa sitten vuoroviikko vanhemmuus pyöriä. Meille molemmille tämä on todella raskasta, mutta nyt vain hammasta purren eteenpäin. Toisaalta minua kyllä pelottaa niin paljon kaikki tuleva, olenhan minä ensikertaa yksin, tai en onneksi ihan yksin. Onhan minulla rakas koirani ja vauvani. Toisaalta vaan vuoroviikoin, mutta sydämessä ja ajatuksissa aina, sillä olenhan erosta huolimatta aina äiti.


9.1.2023


Mielestäni arkeni on lähtenyt kulkemaan tosi paljon paremmin kokonaistilanteeseen nähden. Pelkäsin sitä, että vointini romahtaa, kun jään yksin, muttei se niin mennytkään. Huomaan, että syömisten suhteen on alkanut mennä paljon paremmin. Etenkin niillä viikoilla, kun lapseni on luonani. Toisaalta huomaan hirveästi pakkoliikuntaa arjessani. Puran tätä yksinäisyyden tunnetta ravaamalla kaupoissa. Sain taas porttikiellon prismaan, koska pyöriskelin siellä vaan ympyrää. Toisaalta ymmärrän, että miksi, mutta siinä hetkessä minusta tuntui, että voisin listiä sen vartijan seinään saman tien. Olen jo todella turhautunut itsekin siihen pakkoliikunnan määrään, mutta en vaan kykene lopettamaan. Mihin sitten purkaisin tätä pahaa oloani?


Minulla olisi ollut tänään aika luustontiheysmittaukseen, mutta peruutin sen ajan, koska en todellakaan uskaltanut mennä. En pysty vastaanottamaan sitä realiteettia, että jotain voi olla pahasti pielessä. Pelkään pahoin, että minulla on kehittynyt jo ainakin ostoeporoosin esiaste, enkä pysty ottamaan sitä vastaan ilman romahtamista. Muistan sen päivän erityisen hyvin, kun kävin mittauksessa 15-vuotiaana ja jo silloin minulla todettiin alkavaa haurastumaa. Pelkään, että se on pahentunut. Syömishäiriön fyysiset oireet ovat nyt viime päivinä jostain, kumman syystä pahentuneet. Minua pyörryttää arjessa ihan valtavasti, mutta en uskalla sanoa sitä ääneen hoitotiimilleni. Pelkään, että joudun sairaalaan. En todellakaan pysty sinne menemään ja sitä apua vastaanottamaan, enhän ole tarpeeksi sairas. Uskon, että paljon sairaampiakin löytyy. Olisin siellä vain ihan turhan takia, koska en myöskään pystyisi mitään muutoksia toipumisen eteen tekemään.


18.1.2022


Otin tänään vastaan päiväkotityövuoron. Olin seitsemän tuntia töissä. Ajatella seitsemän. En ole pitkään aikaan ollut töissä ja nappasin heti pitkän päivän. Se oli hirvittävän raskasta. Vointini on tällä hetkellä oikeasti aika heikko. En vaan jotenkin osaa tehdä riittävän suuria muutoksia, jotta vointini olisi mahdollista mennä parempaan suuntaan. Jouduin sanomaan loppupäivästä, että en jaksa olla töissä, koska olen ‘’kipeä’’. Tuntui kurjalle sanoa se ääneen. Pelottaa, että en tule ikinä olemaan työkykyinen. Koen siitä todella syyllisyyden tunnetta, että jouduin ‘’valehtelemaan’’, voi kun, osaisin ja voisin tällaisissakin asioissa olla rehellinen.


Päästessäni töistä kotia kävelin ohjaamolle. Kerroin itku kurkussa, että tässä kävi näin. Sanoin myös, että pelottaa, kun en tiedä mitä arjessa tekisin. Heidän mielestänsä, täytyy nyt edetä maltilla. Minun voimavarojeni on eheydyttävä, ennen, kuin voin pohtia töissä käymistä. Se tuntuu julmuudelta ja todella epäonnistuneelta.


Jotenkin koen, että minun pitäisi tehdä jotain ‘'hyödyllistä’’. En voi vaan olla enää kotona ja pyöritellä nilkkoja. Ymmärrän kyllä toki sen realiteetin, että yksinkertaisesti vointini ei salli tehdä 8- tunnin työpäiviä, eikä ainakaan niin fyysistä, kuin työ päiväkodissa on, jo se äänen voimakkuus saa minut voimaan huonommin ja se syö todella paljon voimavarojani, vaikka kuinka rakastankaan olla lasten kanssa.


23.1.2022


Joudun pohtimaan paljon eroa ja sitä oliko se oikea valinta, jotenkin tunteet häntä kohtaan on todella ristiriitaiset. Minusta tuntuu, että voisimme palata takaisin yhteen, mutta tiedostan, että tämä tunne tulee siitä, että en tykkää olla yksin. Yritän paeta sitä tunnetta, että olen ‘’yksinäinen’’. Minusta tuntuu, että minulla pitää olla jokin vieressä, jota hoivata. Jolle antaa arkisia pusuja ja suudelmia. Ja unelmat. Miten se suurperhe unelma toteutetaan, jos minulla ei ole edes miestä, enkä usko, että koskaan tulevaisuudessa löytäisin edes ketään, joka haluaisi samankaltaisia unelmia, kuin minä. Uskon myös, että pystyn paremmin olemaan oma itseni, kun en ole yksin.


26.1.2023


Mies pyysi minua uudelleen treffeille. Lupasi korvata kaiken aiheuttamansa harmin. Suostuin ja illalla olisi treffit tiedossa. Kävimme yhdessä ulkona syömässä. Sushilla. Yhtä lemppari ruokaani, tai no ei se katkarapu pizzaa mistään hinnasta voita. En, kuitenkaan voi sanoa, että ei olisi ahdistanut yhtään. En ole moneen vuoteen pystynyt syömään sushia ahdistumatta. Tietenkin sushin kalorit pyörivät mielessäni, mutta suuren onnistumisen tunteen antoi minulle se, että pystyin menemään empimättä. Kieltämättä oli aika ihanaa. Jouduin kuitenkin kontrolloimaan hirveästi ja se oli oikeasti aika raskasta. Tulenko koskaan pystymään syömään mitään kontrolloimatta. Koen hirveästi ristiriitaisia tuntemuksia, sen suhteen, että en tiedä mitä tehdä. En haluaisi ottaa häntä takaisin. En halua palata takaisin samaan vanhaan, mutta en vaan jotenkin kestä yksinäisyyttä, enkä tiedä kuinka selviän arkisista asioista ilman ‘’mies’’ puolisen apua. Sekä haluaisin tarjota lapselle eheän perheen, koska lapsi sen ansaitsisi. Nämä ovat todella haastavia valintoja, sellaisia, joiden eteen ei todellakaan haluaisi joutua. Joskus joutuu, kuitenkin pohtimaan myös asiaa siltä kannalta, että mitä oma hyvinvointi? Onko hyvinvoivaa elämää palata suhteeseen missä joutuu jatkuvasti laiminlyömään omaa hyvinvointia ja kadottamaan sen sisäisen minuuden, vai uskaltaako päästää irti ja opetella elämään itsensä kanssa hyvinvointia kuunnellen?


28.1.2023


Vitsi mikä onnistumisen tunne tuli tänään käydessäni pitkästä aikaa työhaastattelussa. Olin saanut työhaastattelu kutsun yhteen hoivakotiin. Se vaikutti aika inhimilliseltä paikalta, vaikka sieltä pois lähtiessä mulla tuli sydämeen tunne, että en todellakaan ole menossa, vaikka saisinkin paikan. Tiesin, että en jotenkin tykkää tehdä töitä vanhustenkodissa. Työnantaja sanoi, kuitenkin, että tauot siellä ovat, ja koen, että tauot ovat tärkeitä työkyvyn ylläpitämisen kannalta. Jotenkin, kuitenkin toivoisin, että pääsisin sinne töihin. Se aiheuttaa todella paljon ristiriitaisia fiiliksiä. Sen tiedän, kuitenkin, että työt alkaisivat toukokuussa ja uskon, että vointini kerkeää kehittyä parempaan suuntaan ennen sitä. Paljon pohdituttaa, kuitenkin, että olenko, kuitenkaan riittävän hyvässä kunnossa toukokuussa, jotta pystyisin aloittamaan ne työt. En, kuitenkaan osaa kieltäytyä, etenkin jos sen paikan saan.


Hoitotyö on kyllä tosi fyysistä, eli jos menen sinne, niin todennäköisesti tulisin menemään huonompaan kuntoon. Ainakin tällä hetkellä. Tänään olisi tehnyt niin kamalasti mieli kananmunaa, mutta en todellakaan pystynyt siihen koskemaan. Tuntui jo ajatuksena siltä, että jos söisin sen kananmunan niin saisin kehoon lisää rasvaa. Hui kamala.


5.2.2023


Sain tänään taas kauhean impulssin ja minulla tuli tunne, että haluan lähteä käymään baarissa. Kysyin siellä, joltain tuntemattomalta mieheltä kannabista ja sain. En oikein tiedä mitä tapahtui, miksi päätin toimia niin. Nyt kaduttaa. En ole käyttänyt huumeita moneen vuoteen ja nyt repsahdin. Viimeksi silloin, kun synnytin lapsen. Ihan kamala syyllisyys sen takia rinnassa. Tuntuu, että olen epäonnistunut ihmisenä. Illalla sitten päätin vielä lisäksi ottaa suuren määrän lääkkeitä, että varmasti nukkuisin. Ei toiminut ei. En todellakaan tiedä mitä ajattelin. Yritin selkeästi varmasti rangaista itseäni. Selkeästi keho viestitti tarpeesta saada ‘’ahdistus’’ hallintaan, enkä löytänyt terveempiä tapoja toimia. Soitin miehelleni, koska olo oli todella kummallinen ja sekava. Ensihoitajat saapuivat kiireellisesti paikalle. He tsekkasivat elintoimintoni, tarjosivat mahdollisuutta mennä psykiatriseen osastohoidon konsultaatioon, mutta kieltäydyin avusta. Tiedän paljon minuakin sairaampia, jotka tarvitsisivat oikeasti apua niin miksi minua yritetään laittaa hoitoon, vaikka en sitä tarvitsisi. Mies hoitajat yrittivät jutella kanssani ja kertoa, että tämänlainen toiminta aiheuttaa huolta niin monelle ihmiselle. Minusta tuntui kummalliselta, koska sisälläni oli vahvasti se tunne, että ei ketään kiinnosta minun elämäni, tai miten toimin. Säälin heitä, kun he, eivät ymmärtäneet, kuinka yksinäinen oikeasti olenkaan.


Lopulta jäimme siihen tilanteeseen, että he eivät osanneet auttaa minua sen enempää. Enkä myöskään halunnut, että he auttaisivat. Tiesin, että selviän aivan hyvin itsekin ilman heidän apuaan, saati jonkun sairaalan apua. Hetken kuluttua toinen heistä, kuitenkin konsultoi lääkäriä, että uskaltaa jättää minut yksin asuntoon, koska rinnallahan ei ollut ketään, kuka olisi voinut katsoa vähän perääni. Tilanne eteni lopulta siihen pisteeseen, että ensihoito lähti ja jäin asuntoon yksin. Sovimme, että jos vointi huononee, niin menen aamulla akuuttiin ja sovimme, että en ota enää yhtään niitä lääkkeitä, vaan laitan ne pois.


Tänään olisi pitänyt ottaa lapsi luokseni taas viikoksi, mutta en kyennyt enää siihen. Hän tuli käymään, mutta aika nopeasti piti sanoa, että nyt voimavarani ovat niin heikot, että en todellakaan kykene olemaan vastavuoroinen vanhempi lapselleni. Ymmärsin tilanteen vakavuuden. Totesin, että ei ole lapsen kanssa turvallista olla minun kanssani. Lapsi tarvitsee vakaan, turvallisen ja lämpöisen kasvu ympäristön ja valitettavasti minä en sitä nyt pysty hänelle tarjoamaan. Se tuntui todella pahalta, mutta koen, että todella tärkeätä kuunnella omia voimavaroja, jotta pystyn tulevaisuudessa olla sitten parempi äiti lapselle, kun itse olen kunnossa. Tiedän, että haluan olla äiti ja olenkin, mutta lähinnä tarkoitan lähivanhemman roolia. Se haluan olla joskus tulevaisuudessa, mutta en todellakaan nyt. Voimavarani ei tällä hetkellä vaan ole sellaiset, että kykenisin siihen. Pieni vauva tarvitsee, kuitenkin vakaan kasvuympäristön.


8.2.2023


Päätin tänään mennä ensimmäistä kertaa katsomaan syömishäiriö vertaistukiryhmää. Ajattelin, että se voisi olla keino päästä eteenpäin ja mahdollisesti löytää vertaistuellisia ystäviä. Toisaalta vaan tuntuu, että en oikein tiedä, onko muiden syömishäiriötä sairastavien seura minulle sitä kaikkein parhainta seuraa, mutta toisaalta tuntuu, että voisin sitä kautta saada myös avaimia toipumiselle. Tuntuu nimittäin, että syömishäiriön kanssa toipuminen on lähtenyt aluilleen. Tuntuu ihanalta tuntea taas sitä nautinnon tunnetta ja sitä tunnetta, että syöminen ei ole enää niin ahdistavaa, kuin vaikka ennen. Uskon, että tämä, kun erosin, on oikeasti avain toipumiselleni. En, kuitenkaan tiedä, että onko tämä ero oikeasti lopullista, vai tulemmeko jossain vaiheessa palaamaan takaisin yhteen ja kasaamaan tämän perheen takaisin, eikä tässä hetkessä ole sen aika pohtia sitä, vaan yrittää mennä eteenpäin päivä ja hetki kerrallaan ja toivoa, että huomenna olisi edes vähän helpompaa, kuin edellisenä päivänä ja kappas jossain vaiheessa huomaa, että edistys askelia on otettu valtava määrä. Edistysaskelia ei vaan helpolla aina näe. Huomaan ne varmasti vasta hetken kuluttua. Toipuminen on oikeasti todella pelottavaa. Vielä, kun olen ihmisenä sellainen, että kaikki tai ei mitään. Eli myös toipumisen tulokset täytyisi nähdä heti!


Kotiin päästessäni, kuitenkin olin tosi pettynyt itseeni. Ryhmä toi minulle todella ahdistuneen olon, jonka seurauksena menin oksentamaan iltapalan. En todellakaan voi kuvitella syöväni enemmän, kuin muut, koska olen pienempi, kuin he. Ihan sama mitä muut sanoo. Minua ei yksinkertaisesti vaan voi pakottaa syömään.


22.2.2023


Tällä hetkellä minulla on aika vahva tunne siitä, että haluan palata mieheni kanssa takaisin yhteen. En enää kestä tätä yksinäisyyden tunnetta ja kaipaan paljon niitä meidän perheemme yhteisiä hetkiä. Uskon myös, että mieheni ja erityisesti rakkaan lapseni seurassa syöminen voisi olla helpompaa, kun ei tarvitse erikseen miettiä mitä syö, milloin syö ja, kuinka paljon syö. Tai no ehkä sitä, kuitenkin miettisi. Perheenä olisi, kuitenkin helpompaa syödä, kun ‘’ansaitsisi’’. Uskoisin ainakin niin. Helpottavaahan se olisi oikeasti kaikille, jos voitaisiin olla kaikki kolme saman katon alla. Yritän kai ajatella vaan, että nyt olemme se kokonainen ihana perhe, jota olen aina halunnut ja edelleen haluan, mutta tämä hiivatin sairaus tuli vain kaiken väliin. Elämä on tällä hetkellä aika raskasta. Tämä katala syömishäiriö, eli pikkumyy yrittää viedä minuuteni kauas pois ja hävittää ympäriltäni kaiken hyvän. Päätin nyt todella, että haluan taistella tämän perheen takaisin kasaan.


2.3.2023


Kävin tänään tapaamassa pitkän tauon jälkeen yhtä nuorisotyönohjaajani, jonka kanssa työskentelin useamman vuoden, ennen kuin muutimme asumaan Joutsaan v.2020. Se tiesi paljon edellisestäkin oireluista, ja oli paljon tukena niissä vaikeissa murroskohdissa. Se oli minulle tavattoman tärkeä henkilö ja, edelleen kaipaan häntä rinnalleni kulkemaan, mutta ei hän enää voi minua ‘’auttaa’’, koska olen paremman avun piirissä. Hänen resurssinsa riittää, vain tiettyyn pisteeseen asti.


Kerroin hänelle jo alkuvuonna, että olemme eronneet ja silloin hän oli sitä mieltä, että se oli todella hyvä päätös ja luotti, että toipumiseni lähtee siitä hiljalleen edistymään. Nyt kerroin, että olemme palanneet takaisin yhteen. Häntä kauhistutti, kun hän ajatteli, että se eroaminen oli yksi parhaimmista päätöksistä mitä se on kuullut minun suustani. Olinhan alkuvuonna oikeasti ihan tosissani siitä, että tämä ero on pysyvää, mutta enhän tietenkään pystynyt pysymään nahoissani, vaan otin sen miehen takaisin. Hän oli todella huolissaan minusta ja, minun jaksamisestani. Hänen mielestään olen laihtunut todella paljon, ja niinhän se on. Hän oli oikeassa. Kiistin, kuitenkin kaiken, vaikka järjellä tiedän, että olen laihtunut todella paljon. En, kuitenkaan edes halua uskoa tuollaista pötypuhetta. Kun palasimme miehen kanssa yhteen ja aloimme tapailemaan uudelleen, niin päivä päivältä syömiseni, vain vähentyivät. Puuro on helppo tunkea miehelle ja täytteet sopivat hänen puuroonsa paremmin, kuin omaani. En, kuitenkaan näe siinä mitään ongelmaa. Uskon, että asiat korjaantuvat ajan myötä. Tai oikeastaanhan onhan se niin, että jos en muutoksia uskalla tehdä niin ei ne asiat tule myöskään muuttumaan, mutta edes jaksa pelätä.


Syönhän edes jotakin ja se on kaikkein tärkeintä. Yksin ollessa tuntui, että sain syödä ilman mitään suorittamista, ja nyt tuntuu, että jokainen suupala pitää suorittaa ja ansaita. Välillä tuntuu, että kuukin pitäisi onkia taivaalta, jotta saisin syödä riittävästi. Pohdituttaa paljon se, että miksi toiset saavat syödä, mutta minä en. Syömiseni määrittyy tällä hetkellä, hyvin paljon sen mukaan millainen päivä on ollut lapsen ja miehen kanssa. Jos päivä on ollut helppo, en ansaitse syödä, mutta jos taas raskaampi niin saan luvan syödä, jotta jaksan taas seuraavana päivänä. Tämä ajattelutapa tuntuu todella kummalliselta terveellä mielellä. Oikeastaan hyvin järkyttävältä. Toisaalta syömishäiriö pitää minua nyt just niin lujassa otteessa, että oli päivä millainen tahansa, en todellakaan syö riittävästi. Varmaan vähemmän, kuin yksikään esikoululainen. Syön tasan sen asettamat määrät, enkä edes jaksa tehdä muutoksia. Tehdään sitten joskus, kun olen siihen riittävän valmis, vaikka pelottaahan minua se, että sitä päivää ei tule koskaan. En halua, kuitenkaan olla vielä kolmekymppisenä samassa tilanteessa, vaan elää onnellista hyvinvoivaa perhe-elämää.


9.3.2023


Heräsin aamulla kuumeen tunteeseen ja kappas mittari näytti melkein 40 astetta. Olo oli ihan karmea. Pyörrytti todella paljon. Päätin, kuitenkin hoitaa velvollisuuteni ja viedä lapsen päiväkotiin. Kipitin ylämäkeä työnnellen rattaita ja joka metri rukoilin; ‘’olisinpa jo päiväkodilla’’. Saisin lykätä lapsen hoitoon ja mennä kotiin syömään aamiaista. Lapsen viennin jälkeen kuume nousi nousemistaan. Lähdin, kuitenkin normaalisti kaupungille hoitamaan asioita. Olinhan aina tottunut suorittamaan myös kipeänä.


Kun tulin kotiin puolenpäivän tiennoissa syömään lounasta niin yhtäkkiä alkoi selittämätön vatsakipu. Se oli tajutonta. Koskaan kokenut samanlaista kipuilua, kuin siinä hetkessä. Minua pyörrytti ja kuume oli todella korkea. Flunssan oireita, ei kuitenkaan ollut, joten ajattelin, että kyllä selviän kaikesta huolimatta.


Perhetyöntekijä oli tulossa käymään. Hetken pohdin, että pitäisikö tapaaminen peruuttaa, mutta päätin, että en peruuta. Liian monta kertaa olen joutunut syystä tai toisesta peruuttamaan, joten en todellakaan halunnut peruuttaa myös tätä käyntiä, jotta yhteistyö pystyisi jatkua. Olihan hänestä tullut minulle todella tärkeä.


Lopulta, kun perhe työntekijä tuli käymään ja istahdimme sohvalle. Olin todella levoton, ärsyyntynyt, ja kamalissa kivuissa. Yritin peittää kyyneleet, koska ajattelin, että en todellakaan voi kenenkään ulkopuolisen nähden tirauttaa.


Perhetyöntekijä kysyi; ‘’onko Johanna kaikki kunnossa’’. Pudistin itku silmässä päätäni ja sanoin, että ei todellakaan. Kerroin, että minulla on aivan järkyttävä vatsakipu. Sellainen, jota en ole koskaan kokenut. Hän oli hyvin huolestunut, koska näki, että olen todella kipeä. Hän ehdotti, että soittaisimme terveyskeskukseen ja hän voisi viedä minut sinne. Suostuin, koska tiesin, että nyt on vaan välttämätöntä. Lähdimme autolla kohti terveyskeskusta. Itku oli jatkuvaa. Nyt annoin itkun tulla, koska en hävennyt sitä enää, kun pystyin sanomaan syyn. Pelkäsin todella paljon, että on jotain tosi vakavaa.


Terveyskeskuksella pääsin jonojen ohi hoitajan vastaanotolle. Hoitaja epäili hetkessä, että on umpisuoleen liittyvää ja ohjasi minut päivystykseen akuuttiin. Siellä jouduin saman tien lepohoitoon. Asiat menivät, jotenkin todella nopeasti. Kävin kuvauksissa, sain lääkettä ja lopulta kuulin tuomioni. Joudun jäämään yöksi sairaalaan. Minut todennäköseisesti leikataan yön aikana. Jään odottamaan leikkausjonossa. Se tuntui maailman lopulta ja itkin, koska en todellakaan halunnut jäädä sairaalaan. Tiesin, että se tulee vaikuttamaan syömishäiriööni todella voimakkaasti, joten minua pelotti tosi paljon. Ennen siirtoa päivystysosastolle hoitaja ilmoitti, että kaikesta huolimatta tutkitaan vielä, että ei ole mitään gynekologista, jonka takia menin naistentaudeille kuvauksiin. Todettiin, että kohdussa ei ole mitään, vaikka toivoin sydämeni pohjasta, että syyksi olisi selvinnyt esimerkiksi raskaus, eikä umpisuolen tulehdus mikä minulla oli.


Soitin itkukurkussa äidilleni.


Minua pelotti.


Pelotti, että kuolen tähän nyt.


Siirryin yöksi päivystysosastolle. Minulle sanottiin, että minut herätetään yöllä, jos leikkaus on edessä. Jäin epätietoisena odottamaan.


Minusta tuntui, että en todellakaan voi mennä leikkaukseen. Se tarkoittaisi todennäköisesti sitä, että en pääsisi kuntosalille. Se olisi maailman loppu, jos leikkauksen jälkeen pitäisi olla useampi päivä petipotilaana. Enhän todellakaan pysty siihen. Minun on pakko päästä salille nostamaan rautaa, jos aion joskus Fitness-kisoihin osallistua. Menen sitä kohti. Tai jos joudun leikkaukseen, pelkään todella paljon, että kuolen. Olen niin laiha. Miten lapseni pärjää ilman äitiä.


10.3.2023


Kello oli vähän yli neljä, kun heräsin. Tuli äkillinen syömishäiriö impulssi, että on pakko kävellä. Aloin levottomana keräämään askelia kanyylikädessä. Pyörin ja hyörin sen ympärillä. Halusin vaan saada päivän tavoitteen askelista täyteen. Niinhän olin tehnyt aikaisemmillakin sairaala reissuilla. Olin hirveän ylpeä, kun sain tavoitteen täytetyksi. Kello näytti, että askelia on kävelty riittävästi. Olin todella levottomalla ja ahdistuneella fiiliksellä. Käteeni oli tullut naarmu ja verisuoni revennyt, kun olin pyörinyt ja kanyyli oli painanut.


Olin todella itkuinen, ahdistunut ja pelokas, sekä hyvin poissaoleva. Tuntui, että en ole ollenkaan tässä hetkessä. Odotin, vain leikkaukseen pääsemistä. Minulla oli myös aivan kammottava nälkä.


Hoitaja tuli kysymään haluaisinko keskustella psykiatrisen sairaanhoitajan kanssa. Suostuin. Kuulin, kun viereiseen huoneeseen vietiin aamupalaa. Tunsin aivan järkyttävää kateellisuuden tunnetta, että hän saa aamupalaksi puuroa. Olisi tehnyt mieli, vaan kirmata hänen huoneeseensa ja kahmita hänen puurolautasensa tyhjäksi. Kirmata seuraavaan ja vielä seuraavaan huoneeseen. Minulla oli niin järkyttävä nälkä. Edes kahvi olisi auttanut, mutta ei. Mitäänhän en saanut. Olin niin nälkiintynyt, että ymmärsin sen järjellä itsekin. Sen takia himoitsinkin niin paljon ruokaa.


Huomasin, kuinka nopeasti aika kuluu ja edelleen nälkäisenä odotin leikkausjonoon pääsemistä. Havahduin, että kello löi kymmenen, eikä vieläkään mitään tietoa tilanteesta. Vatsani kurni, kuin leijonaemo. Kiukku oli korvilla. Olisin voinut tilittää tiiliskivillä jokaisen vastaantulijan.


Soitin kelloa ja pyysin hoitajalta aamupalaa. Hän joutui kieltäytymään tuomasta, vaikka selkeästi näki, kuinka pahaa hänellä teki. Hän sanoi, että saan ruokaa vasta sitten, kun tiedetään, leikataanko vai eikö. Meinasin alkaa karjumaan. Siis heillä ei ollut tietoa leikataanko, vaiko ei. Aikaisemmin oltiin aivan varmoja, että leikataan ja nyt en ole saanut aamupalaa, eikä edes tietoa, että onko koko leikkaus tulossa vai ei. Ei tämmöinen hoito ole mistään kotoisin. Vakavasti sairasta pidetään nälässä ja sitten valitetaan, kun en syö. Onkohan se yleistä, että jos sairastat jotain, niin sinua vielä enemmän kiusataan sillä asialla. Tuntuu ainakin siltä, että kun sairastan syömishäiriötä niin kaikki haluavat pitää minua nälässä ja odottavat vain minun kuolevan siihen.


Olin todella äkäinen. Aamukahvi aika oli mennyt ja kamala, kun otti päähän. Se teki minut todella levottomaksi. Kun yli vuorokausi oli mennyt syömisestä, alkoi jo olemaan niin katalat tunnelmat, että jos joku olisi tullut huoneeseeni niin olisin varmaan liiskannut sen seinään saman tien. Tunsin, kuinka verensokerini vaan laski ja olo meni todella huonoksi. Minulle lisättiin kanyylin kautta nestettä enemmän suoneen, mutta sanoin suoraan ‘’revin nuo saatanan kanyylit pois, jos kohta ei rupea ruokaa tulemaan’’.


Hetken kuluttua hoitaja tuli sanomaan, että saan luvan syödä. Lääkäri oli kuulemma päättänyt, että painon alhaisuuden vuoksi ei uskalleta alkaa ottamaan riskejä, ja minua ei leikatakaan. Se turhautti ja samanaikaisesti myös pelotti. Minua pelotti, että jos kuolen tähän, mutta samaan aikaan pelotti, että jos minut olisi leikattu olisinko enää edes herännyt. Psykiatrinen sairaanhoitaja tuli juttelemaan kanssani ja kerroin rehellisesti hänelle aamuisesta pakkoliikunnasta, ja siitä, kuinka pelottaa, että nyt tämä sairaalareissu aiheuttaa takapakkia toipumisessani kotioloissa, mutta suhteellisen hyvin minulle menee, kun tunnistan, mikä on sairautta ja mikä tervettä ajattelua. Nyt vaan ammennan sen toipumishalun jostakin. Pyysin ruokaa ja sain ruokaa. Ainut mikä kiukutti todella paljon, oli se, että sain vain yhden ruisleivän ja jogurtin. Niilläkö pitäisi todella jaksaa. Teki aivan kamalasti mieli puuroa, mutta enhän sitä, enää yhdentoista aikaa saa. Onneksi sain edes kupillisen kahvia. Se piristi edes hetkeksi mieltäni.


Mielessäni jylisi paljon ajatuksia edellisen vuoden sairaala jaksoista ja siitä, kuinka tavattoman rankkoja ne ovat minulle olleet. Olen ollut vuosia sairaalakierteessä ja hakenut helpotusta psyyke lääkkeistä, jotta minulla olisi mahdollisimman hyvä hengittää. En koskaan pysähtynyt tutkailemaan syvällisempää syytä, vaan sain aina vahvempia kipulääkkeitä, mitä toivoisin edelleen. Haluaisin morfiinia suoniin, jotta olisi yhtä helpompaa hengittää, kun synnyttäessäni lastani vuosi sitten. Sen lääkkeen voimin olen pystynyt suoriutumaan vaarallisistakin asioista, kuten juosta portaita sektion jälkeen, vaan koska syömishäiriö käskee minun toimia niin.


Pääsin lähtemään sairaalasta kotia ja kiirehdin äkkiä kuntosalille. Vedin tosi vähä energisenä kuntosali treenit siinä ajatuksessa, että täytyisi saada mukamas kulutetuksi, kun jouduin vuorokauden löhöilemään sängyssä. Kuntosalin jälkeen saavuin kotiin, taas jälleen tyhjään kotiin. Lapsi oli lähtenyt isovanhemmille ja minä jäin toipumaan kotiin. Avasin pilttipurkin ja söin sitä. Ajattelin, että tässä on loistava päivällinen. Olisi tehnyt kamalasti mieli jäätelöä, mutten jotenkin ansaitse sitä, vaan ravitsevaa ruokaa ja tiedänhän, että vauvan soseet ovat sitä. Ei ne vauvat muuten kasva.


18.3.2023


Olimme jo aikaisemmin sovittu, että tänä viikonloppuna, kun lapsi menee mummolaan, kun sovimme, että vietetään aikaa yhdessä ja tehdään jotain kivaa ja piristävää. Päätettiin siis, että lähdetään käymään seikkailupuistossa. Minua jännitti jo ajatuksena hirveästi, koska en ole koskaan sellaisessa käynyt ja pelkään korkeita paikkoja ja epämukavuusalueelle menemistä. Pelkäsin koko ajan, että tipun sieltä ylhäältä alas. Se oli todella jännittävää, mutta samaan aikaan myös todella ihanaa ja vapauttavaa. Sain vain mennä ja touhottaa miettimättä suorittamisen pakkoa ollenkaan. Tuli sellainen outo itsensä ylittämisen fiilis. Vitsi miten tavattoman paljon nautinkaan. Jotenkin elämäniloa tuli rutkasti lisää takaisin. Kiipeilyn jälkeen ajattelin, että haluan mennä ostamaan kevään ensimmäisen jäätelön. Käytiin Citymarketissa ostamassa mehujäät. Lapsuuden lemppari Amppari mehujää tuli messiin. Ai, että tuntui ihanalta syödä jäätelöä kauheassa lumimyrkyssä. En voinut parempaa edes kuvitella. Olo oli todella rentoutunut ja raikas. Mieheni haukkasi mehujäästä ja ai, että tuntui pahalta jo ajatuksesta. Gaash miten joku voi puraista mehujäästä. Ajettiin takaisin lahteen ja mentiin pizzalle. Otin lemppari katkarapu pizzan. Tuntui, että arjessa oli, jotakin tasapainoa.


24.3.2023


Lapsemme sairastui noroon. Mies ja lapsi lähti mummolaan, jotta en sairastuisi, koska olen viikonkuluttua lähdössä kauan odotetulle ja ansaitsemalleni lomareissulle turkkiin. Lisäksi jos, sairastuisin niin, voisin saman tien menettää henkeni. Yksikään pöpö ei olisi tässä tilassa turvallinen. Kaikki ympärillä olevat ihmiset joutuvat lähtemään aina sairastuessaan pois, jotten vaan saa sitä pöpöä ja menetä henkeä sen seurauksena.


En saisi, kuitenkaan lähteä, en saanut lupaa lääkäriltä, sen umpisuolen tulehduksen jälkeen ja fyysisen voinnin alhaisuuden vuoksi, mutta en minä välitä. Aion joka tapauksessa lähteä sano, kuka tahansa mitä sanoi. Tuskin minulle mitään tapahtuu ja olenhan maksanut tämän lomamatkan jo ennakkoon. Vanhemmat hakivat minut niille ja, jo heti alkuunsa syömiset alkoivat mennä pieleen. Päivällinen oli vain muutama leipä, vaikka tiesin järjellä, että olisi pitänyt syödä paljon enemmän. En tajua miten tiukassa tämä syömishäiriö todella on. Minua jännitti tuleva reissu todella paljon. Terveellä mielellä koin sisälläni sitä tunnetta, että tässä ei tule käymään hyvin, mutten pysty sitä mitenkään sisäistämään. En tiedä miksi se tunne on niin vahva, että kaikki ei menisi hyvin. Olenhan aina nauttinut tosi paljon uusista kokemuksista ja matkustelusta.


25.3.2023


Heräsin joskus seiskalta ja aloin keittelemään aamupuuroa. Pohdin pitkään päivän puuhia ja päätinkin tehdä pikavisiitin Kotkaan. Tarkoitus oli, että kävisin kuntosalilla, menisin vähän shoppailemaan ja kävisin kirjastossa. Menin heittämään alakropan treenin, vaikka edellisen päivän huonot syömiset, jotenkin kostautuivat ja ei ollut nimeksikään energiaa, sekä kaiken lisäksi minua pyörrytti erittäin voimakkaasti. Silti ajattelin, että minun on pakko saada tämä kuudes treeni viikkoon, koska en lomareissulla pääse salille kertaakaan.


Minulla oli koko treenin ajan todella voimaton olo, juoksin itseni loppuun matolla, jonka jälkeen kyykkäsin ja vedin maastavetoa. Aivan liian raskaita sarjoja. Yritin vain suorittaa, vaikka taju oli lähes kankaalla. Treeni oli vihdoin ohi. Tunsin suurta helpotusta. Se oli yksi kamalimpia treenejä aikoihin.


Menin kauppakeskukseen kävelemään ja edelleen pyörrytti. Kello oli tasan 12. Sain siis luvan syödä. Syömishäiriö on tosi tarkka siitä, että syöminen tapahtuu justiinsa tismalleen siihen aikaan, tai sitten ei ollenkaan. Kana ja riisi maistui pilaantuneelle. Yritin siitä huolimatta syödä. Syömishäiriöhän tykkäsi siitä, että söin pilaantunutta ruokaa. Yritin nauttia. En ansaitse mitään enempää. Tuntui, että kaikki tuijottivat.


Kävimme ostamassa illasta vielä äidin kanssa ruokaa ja äiti sanoi, että saan ottaa ihan mitä vain, kunhan ottaisin jotain. Hän on kuulema todella huolissaan minun painon alhaisuudesta, enkä todellakaan ymmärrä, että miksi. Olenhan aina ollut pieni.


Päivällinenkin meni kasviskeiton voimilla. Sellaisella, jossa ei ole nimeksikään energiaa. Huomenna ollaan lähdössä sinne reissuun. Tämä vointi ei enteile mitään hyvää. Äiti ilmaisi huolen voinnistani, mutta hädin tuskin halusin edes kuunnella. Paska puhetta ajattelin, vaikka realistisestihan tiesin. Ei tässä tilassa oikeasti selviä enää kovinkaan kauaa, mutta syömishäiriö vaan vaatii niin tavattoman paljon.


26.3.2023


Heräsin umpi- väsyneenä. Unilääke tehosi valtavasti. Tiesin, että olen aika ‘’sekaisin’’, kun joudumme lähtemään reissuun yöllä. Kompuroin joka paikkaan ja koko ajan. Tuntui sille, että olisin ottanut kamaa. Melkein samanlainen tuntemus, kun silloin, kun vedän lääkkeitä alkoholin kanssa.


Kello kolme yöllä, kun istuttiin autossa ja oltiin menossa lentokentälle, pohdin hyvin vahvasti sitä, kuinka tuntuu, että nyt ei ole turvallista lähteä reissuun. Mielessä virisi joukko itsetuhoisia ajatuksia, ja tajusin, että nyt mennään todella viimeistä pisaraa myöten. Keho ei kestä tätä tilannetta enää. Jotenkin tuntui hyvin vahvasti siltä, että jotain tällä reissulla tulee tapahtumaan. Kehon painon on vaarallisen matala ja ulkomaille matkustaminen tuottaa jo psyykkisellä tasolla hirveän paljon kuormaa. Jotenkin tuntui hyvin vahvasti sille, että en edes halua lähteä. Haluaisin mieluiten psykiatriselle osastolle sairaalahoitoon, koska haluan todella apua. Nyt ymmärsin tilanteen vakavuuden. Siitä huolimatta en, kuitenkaan pystynyt sanomaan toivetta ääneen, vaikka teki mieli sanoa äidille, että jään kentälle. Koko ajan mielessä vilisi kuoleman pelko. Kentälle saavuttua aloin riitelemään iskän kanssa siitä, minne viemme laukut. Jotenkin oli kamalan suuri tarve päteä. Tuli myös kamalan suuri riita siitä, kun en pystynyt ostamaan sokeroitua jogurttia tai runsas energisempää rahkaa, vaan olisi pitänyt saada se yksi tietty, mitä tietenkään koko kentällä ei ollut, vaikka yritimme etsiä sitä kissojen ja koirien kanssa. Iskä hermostui valtavasti. Hänen mielestään koko etsiminen on ihan turhaa. Sanoin, että voin myös lähteä etsimään sitä yksinkin, mutta jostain syystä en vaan saanut mennä, koska olen luonteeltani sellainen, että kun lähden seikkailemaan niin minua saa sen jälkeen etsiä ympäriinsä.


Seisoin koko lentomatkan. En malttanut istua, kuin pienen hetken aina silloin, kun pakotettiin istumaan. Olo oli todella levoton, enkä pystynyt antaa lupaa levolle. Jotenkin ahdisti todella voimakkaasti. Ajattelin ‘’eihän kukaan tervekään istu neljää-viittä tuntia aamusta, kun olisi energiaa muuhunkin’’. Levottomuus jatkui myös, kun saavuimme perille. Kävelin ympyrää. Keräsin riittävästi askelia. Oli tarve kuluttaa mahdollisimman paljon, jotta kompensoisin istumani minuutit.


Saavuimme hotellille ja olin onnessaan, kuinka ihanan näköinen huone meillä oli. Minulla oli oma huone, jossa oli vessa. Tuntui, että olin tullut, jonnekin lukaaliin. Jotenkin nautin todella paljon. Mielessäni oli, kuitenkin hyvin vahva epäonnistumisen tunne sen suhteen, että miksen voi olla paremmassa voinnissa. Nauttisin tästäkin lomasta paljon enemmän. Lähdimme aika nopeasti hotellille saavuttua syömään lounasta/päivällistä. Otin katkarapusalaatin. Pyysin sen, kuitenkin ilman mitään kastikkeita, tai runsas energisiä asioita, eli käytännössä eteeni tuotiin vihreä salaatti ja päällä muutama katkarapu. Se oli ruoka, jonka syömishäiriökin antoi minun syödä. Se oli kieltämättä hyvää, mutta ei todellakaan pitänyt nälkää kauaa. Olin aika nälkäinen ja sen myötä hyvin kiukkuinen. Illalla söin hotelilla vielä riisikakkuja ja kananmunan valkuaisia. Minua turhauttaa hirveästi, että täällä ei ole samanlaisia tuotteita, kuin suomessa, joten syömiset tulevat menemään todella penkin alle.


28.3.2023


Päivä alkoi tavattoman rankalla treenillä. Jotenkin se tuntui hirveän pakolla puurtamiselta, eli niin sanottuna se oli pakkoliikuntaa. Se aiheutti jo aamutuimasta ahdistusta. En halua tehdä tätä ajattelin, vain tehdessäni treeniä. Treenin jälkeen söin todella pienen aamupalan. Pussillisen valmispuuroa, kananmunan valkuaisen ja omenan puolikkaan. En ansainnut syödä enempää, koska varmasti söisin paljon lisää ruokaa koko päivän aikana. Tai no niinhän minä ajattelin, vaikka loppujen lopuksi koko energia määrä koko päivältä jäi alhaisen pieneksi.


Eteeni tuotiin tortilla. Se lillui kamalassa rasvassa. Ahdistus voimistui. Katsoin vanhempien aterioita ja ajattelin miksen voinut tilata samaa, kuin he. Yritin syödä sen tortillan ja ahdistuin vielä voimakkaammin. Se jäi kesken ja lähdin saman tien paikalta pois. Lähdin juoksemaan pitkän lenkin, jonka jälkeen menin hotelli huoneen vessaan oksentamaan. Ajattelin, että jokainen gramma on saatava pois. Silmissä olo sumeni. Olo oli todella huono. Syke löi 26 ja ajattelin, että kuolen hetken päästä. Otin puhelimen käteen ja soitin miehelleni. Kerroin, että menehdyn tänne. Samalla juoksin portaita ylös. Yritin edelleen kuluttaa kaiken mahdollisen.


Lopetin puhelun ja menin uudelleen oksentamaan. Tuntui, että oksennusta ei vaan kertakaikkisesti tullut. Koin todella suurta pettymystä ja pelko siitä, että menin tilaamaan sen tortillan, mutta samaan aikaan myös pelkoa omasta voinnista. Ajattelin, että jos nyt kuolen niin, yhden asian haluan ottaa irti tästä lomasta.


Menin turkkilaiseen saunaan. Oikeastaan vaan siksi, että saisin hetken levähtää ja olla ilman syömishäiriön vaikeita ajatuksia. Turkkilainen sauna oli aika mielenkiintoinen kokemus, jotenkin sellainen kokemus, jonka haluaisin kokea joskus myös uudelleen. Ensin istuin hetken saunassa, jonka jälkeen suuntasin Hanamiin, josta hierontaa. Se oli ihanan rentouttavaa.


Saunasta tullessani aloin syömään rahkaa ja mansikkaa. Se oli ruoka, jonka myös syömishäiriö hyväksyi. Maustamaton rahka ja mansikka. Helppoa, kevyttä ja hyvin esteettistä. Kaksi eri väriä, niin, kuin syömishäiriö vaati, ja kolmatta ei olisi sallittu.


Sen jälkeen suuntasin, kuitenkin vessaan. Lyyhistyin lattialle ja minua alkoi oksentamaan hyvin voimakkaasti. Aloin oksentamaan verta. Pelästyin. Ajattelin, että ‘’nyt se kuolema vie minut pois’’. Itkin ja huusin raivoten äidille, että soittaa ambulanssin. Hetken se pohti, että mitä sekoilua tämä nyt on, mutta sanoin, että olen tosissani ja niinhän toimi, kuin käskystä. Olin itse hiestä päätä märkänä ja peloissaan, että nyt se kuolema koittaa.


Menimme terveyskeskukseen, josta minut ohjattiin suoraan Turkin liopistolliseen sairaalaan, jonne en suostunut jäämään, vaikka he yrittivät, että olisin jäänyt sairaalahoitoon. Kirjasin itseni saman tien ulos sillä verukkeella, että jos vointini romahtaa niin se sairaala ei ole vastuussa, koska en ole ollut valmis ottamaan apua vastaan.

